Koormis
Koormis (ebasoovitatav termin: koormatis) on kohustus kellegi kasuks. Ajalooliselt olid koormised talupoegade kohustused isanda, see tähendab antud mõistes riigi, mõisniku ja kiriku (kirikukoormis) ees. Peamiselt kasutatavad koormiste liigid olid eri aegadel erinevad. Eesti talupoegadel olid kanda järgmised koormised: loonusandamid juba enne 13. sajandit, mille põhiliselt moodustas viljakümnis, linnuste ehitamine ning hilisem korrashoid, vakuandamid, hinnus, teoorjus, mõisategu, raharent.